armvectores/hy_wikipedia_2023 huggingface dataset:
Նովոե Պոլեսիե (գյուղ, Բախմաչի շրջան)

Նովոե Պոլեսիե (ուկրաիներեն՝ Нове Полісся), գյուղ Ուկրաինայի Չեռնիգովի մարզի Բախմաչի շրջանում։ Բնակավայրը նախկինում նաև անվանվել է Դովգա Նոգա։
2006 թվականի տվյալներով Նովոե Պոլեսիե գյուղում բնակվում էր 43 մարդ։ Բնակչության խտությունը կազմում էր 220,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նեմիրովկա (գյուղ, Կորոստենի շրջան)

Անվան այլ կիրառումների համար տե՛ս՝ ՆեմիրովկաՆեմիրովկա (ուկրաիներեն՝ Немирівка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1783 թվականին։
2001 թվականի տվյալներով Նեմիրովկա գյուղում բնակվում էր 231 մարդ։ Բնակավայրը զբաղեցնում է 1477 կմ² տարածք։ Բնակչության խտությունը կազմում էր 156,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրեշչենկա (գյուղ, Բուրաևսկի շրջան)

Կրեշչենկա (ռուս.՝ Крещенка, բաշկիրերեն՝ Крещенка), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆիննական ազգային պատկերասրահ

Ֆինլանդիայի գեղարվեստի ազգային թանգարան (ֆիններեն՝ Valtion taidemuseo, շվեդերեն՝ Statens konstmuseum), թանգարանային համալիր, որը միավորում է Ատենեում արվեստի թանգարանը, Կիասմա ժամանակակից արվեստի թանգարանը և Սինեբրուհովի գեղարվեստական թանգարանը, ինչպես նաև Ֆինլանդիայի կենտրոնական գեղարվեստական արխիվը:
1990 թվականին հիմնադրված պատկերասրահը Եվրոպայում ամենամեծ թանգարանային համալիրն է:
Ֆինլանդիայի ազգային պատկերասրահի կառավարման նախագահները`

Տիմո Վիխերկենտյա, մինչև 2015 թվականի մայիս
Տարյա Հալոնեն (Ֆինլանդիայի նախագահ 2000-2012), 2015 թվականի մայիսից


== Համալիրի կառուցվածք ==


== Ծանոթագրություններ ==


== Արտաքին հղումներ ==
Ֆիննական ազգային պատկերասրահ (ֆին.) (շվեդ.) (անգլ.)
Ատենեում արվեստի թանգարան
Կիասմա ժամանակակից արվետսի թանգարան
Սինեբրուհովի գեղարվեստական թանգարան
Կենտրոնական գեղարվեստական արխիվ Archived 2011-09-03 at the Wayback Machine.
Ֆիննական ազգային պատկերասրահը otdyh.ru կայքում(չաշխատող հղում)
Հյուստոն շրջան (այլ կիրառումներ)

Հյուստոն շրջան, կարող է վերաբերել՝

Հյուստոն շրջան - ԱՄՆ Ալաբամա նահանգի շրջաններից մեկը
Հյուստոն շրջան - ԱՄՆ Թենեսի նահանգի 95 վարչական միավորներից մեկը
Հյուստոն շրջան - ԱՄՆ Մինեսոտա նահանգի 87 վարչական միավորներից մեկը
Հյուստոն շրջան - ԱՄՆ Ջորջիա նահանգի 159 վարչական միավորներից մեկը
Հյուստոն շրջան - ԱՄՆ Տեխաս նահանգի 254 վարչական միավորներից մեկը
Ջեդի

Ջեդի (ֆր.՝ Oued Djedi) գետ Ալժիրում։ Սահարայի ամենամեծ գետերից մեկն  է,  երկարությունը՝ մոտ 480 կմ է։
Գետը գտնվում է հետևյալ կոորդինատներում՝ 34°39′00″ հս․. լ. 5°55′00″ ավ. ե.։ Գետը սկիզբ է առնում Սահարայի Ատլաս լեռներից, մոտ 1400 մետր բարձրության վրա և հոսում է արևմուտքից դեպի արևելք։ Այն թափվում է Մելգիրի աղի լիճը, ծովի մակարդակից 40 մետր բարձրության վրա, որը Ալժիրի ամենացածր կետն է։ Անձրևային եղանակների ժամանակ գետի շնորհիվ լճում ջրի մակարդակը բարձրանում է, իսկ ամռանը լիճը և գետաբերանը չորանում են։ Գետահունը բաղկացած է գիպսից և ցեխից, դրա լայնությունը կարող է հասնել մի քանի կիլոմետրի, բայց դա հազվադեպ է ջրառատ լինում։ Գետի ափերի երկայնքով հողը աղի բարձր խտություն ունի, ինչի համար այստեղ հազվադեպ է ինչ֊որ բան աճում։
Գետը հոսում է Լագուատ (բնակչությունը մոտ 125 հազար) և Սիդի֊ Խալեդ  (մոտ 40 հազար մարդ) քաղաքների կողքով։


== Ծանոթագրություններ ==
Զատոչինո

Զատոչինո (ռուս.՝ Заточино), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոնյատի

Կոնյատի (ռուս.՝ Коняты), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեբեկա Կոհա

Ռեբեկա Կոհա (լատիշ. Rebeka Koha, մայիսի 19, 1998(1998-05-19), Վենտսպիլս, Լատվիա), մինչև 58 կգ քաշային կարգում հանդես եկող լատվիացի ծանրորդուհի, Եվրոպայի 2018 և 2019 թվականների ծանրամարտի առաջնությունների չեմպիոն։ Աշխարհի և Եվրոպայի առաջնությունների մրցանակակիր։ Ռիո դե Ժանեյրոյում տեղի ունեցած ամառային Օլիմպիական խաղերի մասնակից։


== Կենսագրություն ==
Ռեբեկա Կոհան ծնվել է 1998 թվականի մայիսի 19-ին Վենտսպիլսում։ Ծանրամարտով սկսել է զբաղվել 12 տարեկանից։ Ներկայումս Ռիգայի Ստրադինի անվան համալսարանի ուսանողուհի է։
Եվրոպայի և աշխարհի պատանիների չեմպիոն։
2014 թվականին նորամուտը նշել է մեծահասակների առաջնությունում։ 2014 թվականի Եվրոպայի առաջնությունում զբաղեցրել է 7-րդ հորիզոնականը մինչև 48 կգ քաշային կարգում։
Ռիո դե Ժանեյրոյի Օլիմպիական խաղերի մասնակից է։ Մինչև 53 կգ քաշային կարգում Ռեբեկա Կոհան դարձավ չորրորդը՝ բրոնզե մեդալակիր Յուն Ջին Հին զիջելով ընդամենը 2 կգ։
2018 թվականի նոյեմբերի սկզբին Աշխաբադում կայացած աշխարհի առաջնությունում մինչև 59 կգ քաշային կարգում նվաճել է բրոնզե մեդալ՝ եչրկամարտի 227 կգ-ով, ինչպես նաև նվաճել է փոքր բրոնզե մեդալ պոկում վարժությունում (103 կգ)։
2019 թվականին Եվրոպայի առաջնությունում Ռեբեկան նվաճեց ոսկե մեդալ՝ երկամարտի 221 կգ արդյունքով։ Երկու վարժություններում էլ նա նվաճեց փոքր ոսկե մեդալներ։


== Սպորտային արդյունքներ ==


== Ծանոթագրություններ ==


== Արտաքին հղումներ ==
Ռեբեկա Կոհան Archived 2021-04-20 at the Wayback Machine. IWF կայքում
Ռեբեկա Կոհա – օլիմպիական վիճակագրությունը Sports-Reference.com կայքում (անգլ.)
Մեդինա դել Կամպո

Մեդինա դել Կամպո (իսպ.՝ Medina del Campo), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 153,27 կմ2։ Բնակչությունը` 21632 մարդ (2010 թվականի տվյալներով)։ Պրովինցիայի վարչական կենտրոնից գտնվում է 55 կմ հեռավորության վրա։
Բնակավայրի հովանավոր սուրբն է` Անտոլին։


== Պատկերասրահ ==

		
		


== Արտաքին հղումներ ==
Ayuntamiento de Medina del Campo — Քաղաքի պաշտոնական էջը
Fundación Museo de las Ferias. Medina del Campo
Վարդենիսի պատմության և մշակույթի անշարժ հուշարձանների ցանկ (այլ կիրառումներ)

Վարդենիսի պատմության և մշակույթի անշարժ հուշարձանների ցանկ, կարող է վերաբերել՝

Վարդենիսի պատմության և մշակույթի անշարժ հուշարձանների ցանկ - Արագածոտնի մարզի Վարդենիս գյուղի պատմության և մշակույթի հուշարձանների ցանկը
Վարդենիսի պատմության և մշակույթի անշարժ հուշարձանների ցանկ - Գեղարքունիքի մարզի Վարդենիս քաղաքի պատմության և մշակույթի հուշարձանների ցանկը
(2298) Չինդիժոն

(2298) Չինդիժոն (անգլ.՝ Cindijon), աստերոիդ աստերոիդների հիմնական գոտում։ Հայտնաբերվել է 1915 թվականի հոկտեմբերի 2-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,406248 ա. մ., առավելագույնը մոտենում է 1,9936 ա. մ. հեռավորության վրա և հեռանում 2,8189 ա. մ.։ Արեգակի շուրջ մեկ ամբողջական պտույտ է կատարում 1363,36 երկրային օրվա ընթացքում, իր ուղեծրով շարժվելով միջինում 0,264054 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2298) Չինդիժոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աթայան

Աթայան, հայկական ազգանուն։


== Ազգանունը կրողներ ==
Արմեն Արշակի Աթայան (ծ. 1922), նկարիչ։
Արշակ Գևորգի Աթայան (1877-1938), բանաստեղծ, արձակագիր, թարգմանիչ։
Էդվարդ Ռաֆայելի Աթայան (1932-2002), փիլիսոփա, լեզվաբան։
Իվան Հայրապետի Աթայան (1931-1998), Արցախյան պատերազմի գործիչ։
Լիդիա Աթայան (ծ. 1914), դերասանուհի։
Նունե Յուրիի Աթայան (ծ. 1973), ազատամարտիկ, բուժքույր։
Ռաֆայել Արշակի Աթայան (1907-1990), արձակագիր, գրականագետ, մանկավարժ, թարգմանիչ։
Ռոբերտ Արշակի Աթայան (1915-1994), երաժշտագետ, կոմպոզիտոր։
Ռուբեն Աթայան (ծ. 1893), դերասան, քանդակագործ։
Սարգիս Հարությունի Աթայան (1895-1969), բանաստեղծ, ինժեներ։
Սևան Օհաննեսի Աթայան (ծ. 1969), լրագրող։
Լևոն Աթայան (ծ. 1983), երաժիշտ, պրոդյուսեր։
Տիգրան Աթայան, լրագրող։


== Ծանոթագրություններ ==
Աստերոիդների ցանկ (164801-164900)

Աստերոիդների ցանկ (164701-164800)  • Աստերոիդների ցանկ  • Աստերոիդների ցանկ (164901-165000)
 Աստերոիդների ցանկ (164701-164800)  • Աստերոիդների ցանկ  • Աստերոիդների ցանկ (164901-165000)
Խմելևոե (ավան, Բերդիչևի շրջան)

Անվան այլ կիրառումների համար տե՛ս՝ ԽմելևոեԽմելևոե (ուկրաիներեն՝ Хмельове), ավան Ուկրաինայի Ժիտոմիրի մարզի Բերդիչևի շրջանում։
2001 թվականի տվյալներով Խմելևոե ավանում բնակվում էր 308 մարդ։ Բնակավայրը զբաղեցնում է 0,933 կմ² տարածք։ Բնակչության խտությունը կազմում էր 330,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Շուլգանովո

Շուլգանովո (ռուս.՝ Шулганово, բաշկիրերեն՝ Шулған), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 979 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չերվոնայա Դուբինա

Չերվոնայա Դուբինա (ուկրաիներեն՝ Червона Дубина), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Չերվոնայա Դուբինա գյուղում բնակվում էր 240 մարդ։ Բնակավայրը զբաղեցնում է 1103 կմ² տարածք։ Բնակչության խտությունը կազմում էր 217,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չիթենդեն շրջան (Վերմոնտ)

Չիթենդեն շրջան (անգլ.՝ Chittenden County), ԱՄՆ Վերմոնտ նահանգի 14 վարչական միավորներից մեկը։ Ընդհանուր տարածությունը 1,396 կմ² է, բնակչությունը՝ 156,545 մարդ (2010 թ. տվյալներով)։ Շրջկենտրոնն է Բարլինգտոն բնակավայրը։ Կազմավորվել է 1787 թ.։

Կաղապար:Վերմոնտ
Լագերտա

Լագերտան, ըստ լեգենդի, եղել է այժմյան Նորվեգիայի տարածքների Վիկինգ ղեկավարը և հայտնի վիկինգ Ռագնար Լոդբրոկի կինը։ Նրա պատմությունը, ինչպես արձանագրված է 12-րդ դարում Սաքսոն Գրամատիկուսի կողմից, կարող է լինել Թորգերդի (Sorgerðr Hölgabrúðr), Նորվեգական աստվածության մասին պատմության նմանեցում։
Նրա անունը,արձանագրված Սաքսոնների կողմից՝ Լատգերտա, հավանաբար Հին Սկանդինավերենի Hlaðgerðr (Հլաերգերտա) անվան լատիներեն տարբերակն է։ Անգելերենում այն հիմնականում հիշատակվում է, որպես Lagertha, ինչպես նաև գրվում է որպես Ladergtha, Ladgerda:


== Կյանքը ըստ Սաքսոն Գրամատիկուսների ==

Լագերտայի պատմությունը արձանագրված է Գեստա Դանորմանի իններորդ գիրքում, 12-րդ դարի Դանիայի պատմության մասին գրություն, գրված Սաքսոն Գրամատիկուսների կողմից։ Գեստայի (¶ 9.4.1-9.4.11) համաձայն, Լագերտայի կարիերան որպես ռազմիկ սկսվեց այն ժամանակ, երբ Շվեդիայի թագավոր Ֆորը, ներխուժեց Նորվեգիա և սպանեց Նորվեգիայի թագավոր Սիգվարդին։


== Ընտանիք ==
Ռագնարի հետ ամուսնությունից։
Որդի Ֆրինդլեյվ
երկու անհայտ անուններով աղջիկ


== Կինոյում ==
Վիկինգներ (հեռուստասերիալ) / Vikings (2013—2017; Իռլանդիա, Կանադա) Լագերտայի դերում՝ Քեթրին Վիննիկ


== Ծանոթագրություններ ==
Պիտեր Մուտարիկա

Արթուր Պիտեր Մուտարիկա (անգլ.՝ Arthur Peter Mutharika, հուլիսի 18, 1940(1940-07-18), Zomba, Մալավի), Մալավիի նախագահը 2014 թվականի մայիսից մինչև 2020 թվականի հունիս։


== Կենսագրություն ==


=== Վաղ տարիներ ===
Պիտեր Մուտարիկան ծնվել է 1940 թվականին։ Նրա եղբայր Բինգու վա Մուտարիկան Մալավիի երրորդ նախագահն էր 2004-2012 թվականներին։


=== Քաղաքական գործունեություն ===
Պիտեր Մութարիկան 2014 թվականի ընտրություններումընտրվել է կուսակցության նախագահի գլխավոր թեկնածու։ Դրանից հետո նա ամենուր ուղեկցում էր նախագահին և անհրաժեշտության դեպքում կատարում նրա պարտականությունները։
2012 թվականի ապրիլի 5-ին գործող նախագահ Բինգու վա Մուտարիկայի մահից հետո Պիտեր Մուտարիկան ձերբակալվել էր 10 նախկին բարձրաստիճան պաշտոնյաների հետ և մեղադրվում էր Ջոյս Բանդայի նախագահի պաշտոնը զբաղեցնելուն խոչընդոտելու փորձի մեջ, մասնավորապես, ռազմական հեղաշրջում նախապատրաստելու մեջ։ Բանդան զբաղեցրել է այդ պաշտոնը, քանի որ ըստ Սահմանադրության՝ նախագահի մահվան դեպքում իշխանությունն անցնում է փոխնախագահին, որի պաշտոնը նա զբաղեցնում էր այդ պահին։


=== Մալավիի նախագահ ===
2014 թվականի մայիսի 20-ին կայացած ընդհանուր ընտրությունների արդյունքներով քվեաթերթիկների 100 %-ի մշակումից հետո Պիտեր Մուտարիկան առաջ է անցել գործող նախագահ Ջոյս Բանդայից՝ ստանալով ձայների 36,4 %-ը։ Երկրորդ տեղը զբաղեցրել է Մալավիի Կոնգրեսի ընդդիմադիր կուսակցության առաջնորդ Լազարուս Չաքվերը՝ 27,8 %-ով, իսկ Ջոյս Բանդան ստացել է ձայների 20,2 %-ը։ Բանդան ընդունել է այդ արդյունքը՝ միևնույն ժամանակ շարունակելով քվեարկությունը բնութագրել որպես «խարդախ» և պնդել, որ ընտրություններն ուղեկցվել են զանգվածային կեղծիքներով։
2014 թվականի մայիսի 31-ին Պիտեր Մուտարիկան երդվել է որպես Մալավիի նախագահ։ Հարավաֆրիկյան Հանրապետության նախագահ Ջեյքոբ Զուման շնորհավորել է Մուտարիկային ընտրություններում տարած հաղթանակի կապակցությամբ և խոստացել ամրապնդել երկկողմ հարաբերությունները երկու պետությունների միջև։
2019 թվականի մայիսի 21-ի նախագահական ընտրությունների արդյունքներով 78-ամյա Մուտարիկան վերընտրվել է՝ պաշտոնական տվյալներով հավաքելով ձայների ավելի քան 38 %-ը։ Լազարուս Չակվերան ստացել է ձայների 36 %-ը։ Ընդդիմադիր ուժերը դիմել են Մալավիի բարձրագույն դատարան, քանի որ հրաժարվել են ճանաչել ընտրությունների արդյունքները, երկրում բողոքի ցույցեր են սկսվել։ 2020 թվականի փետրվարին Մալավիի Սահմանադրական դատարանը չեղարկել է ընտրությունների արդյունքները. հինգ դատավորներից բաղկացած կոլեգիան արդյունքները անվավեր է համարել խախտումների մեծ քանակի պատճառով և մայիսի 21-ին հայտարարել է նոր քվեարկություն։ Այս որոշումն աննախադեպ էր Աֆրիկայի նոր պատմության մեջ՝ Քենիայում 2017 թվականի նախագահական ընտրությունների արդյունքների վերանայման հետ մեկտեղ։
2020 թվականի հունիսի 23-ին կայացած կրկնակի ընտրություններում Չակվերն ամբողջական հաղթանակ է տարել հավաքելով ձայների 58,6%-ը։ Երդմնակալությունը տեղի է ունեցել հունիսի 28-ին։
2021 թվականի օգոստոսին Սահմանադրական դատարանը քննում է Պիտեր Մուտարիկայի Առաջադիմական դեմոկրատական ​​կուսակցության ներկայացրած բողոքը։ Նա կոչ է անում չեղյալ հայտարարել 2020 թվականի նախագահական ընտրությունները, քանի որ իր չորս ներկայացուցիչներին արգելվել է նստել Ընտրական հանձնաժողովում։


== Ծանոթագրություններ ==
Շիդրովկա (Ուսոլկայի վտակ)

Անվան այլ կիրառումների համար տե՛ս՝ Շիդրովկա (այլ կիրառումներ)Շիդրովկա (ռուս.՝ Шидровка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ուսոլկա գետի ձախ ափին 9 կմ հեռավորության վրա։ Գետի երկարությունը 11 մ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000033157
Հիդրոլոգիական ուսումնասիրությունների կոդը - 103003315
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարիաննա Մխիթարյան

Մարիաննա Մխիթարյան (ապրիլի 2, 1967(1967-04-02), Երևան, Հայկական ԽՍՀ, ԽՍՀՄ), հայ դերասանուհի։ «Արմմոնո» թատերական փառատոնի տնօրեն։
Թատերագետ Մարգարիտա Յախոնտովայի դուստրն է։


== Կենսագրություն ==
1988-1992 թվականներին սովորել է Երևանի գեղարվեստա-թատերական ինստիտուտում։ Ուսանողական տարիներին խաղացել է Երևանի Էքսպերիմենտալ թատրոնում։ 1992 թվականից Երևանի Սունդուկյանի անվան ազգային ակադեմիական թատրոնի դերասանուհի։ Խաղացել է ավելի քան 30 դեր, որոնցից են՝ Անյա՝ Չեխովի «Բալենու այգի», Պրուդենսիա՝ Լորկայի «Բեռնարդան և նրա աղջիկները», Գլաֆիրա Ալեքսեևնա՝ Օստրովսկու «Գայլեր և ոչխարներ», Արփինե՝ Խոդիկյանի «Կինը անձրևից հետո», Ռոզալիա՝ Շիրվանզադեի «Պատվի համար», Լեդի Մակդուֆ՝ Շեքսպիրի «Լեդի Մակբեթ» և այլն։ 2008 թվականից հանդիսանում է Հայաստանի Թատերական գործիչների միության քարտուղարը և «Արմմոնո» թատերական փառատոնի տնօրենը։ 2011-2013 թվականներին նկարահանվել է «Արմենիա» հեռուստաընկերության «Դժվար ապրուստ» հեռուստասերիալում։ 2017-2018 թվականներին նկարարահանվել է «Շանթ» հեռուստաընկերության «Էլենի օրագիրը» հեռուստասերիալում։


== Մրցանակներ ==
ՀԹԳՄ «Արտավազդ» մրցանակ, 2006
ՀՀ վարչապետի հուշամեդալ, 2016
ՀՀ մշակույթի նախարարության ոսկե մեդալ, 2017


== Ծանոթագրություններ ==
Օլաֆ Դալին

Օլաֆ Դալին (շվեդերեն՝ Olof von Dalin, օգոստոսի 29, 1708(1708-08-29)[…], Vinberg parish, Շվեդիա - օգոստոսի 12, 1763(1763-08-12)[…], Դրոտտինգհոլմ), շվեդ գրող։


== Ստեղծագործություններ ==
1740 թվականին հրատարակել է «Սագա ձիու մասին» այլաբանական երկը։ «Շվեդական ազատություն» (1742) էպիկական պոեմն արտահայտում է հեղինակի խոհերը լուսավորյալ միապետության մասին։ Ֆրանսիայի կլասիցիզմի ազդեցությունն է կրում «Բրյունհիլդա» (1738) ողբերգությունը, «Նախանձորդը» (1738) կատակերգությունը։ Օլաֆ Դալինի անակրեոնյան քնարերգության մեջ օգտագործված են շվեդական ժողովրդական երգերի մոտիվները։


== Ծանոթագրություններ ==
Նարեկացի արվեստի միություն

Նարեկացի արվեստի միությունը մարդասիրական բարեգործական շահույթ չհետապնդող կազմակերպություն է, որը կրում է 11-րդ դարի մեծ փիլիսոփա, գրող և երաժիշտ Գրիգոր Նարեկացու անունը։ Հիմնադրվել է 2002 թվականին ԱՄՆ-ում, մասնաճյուղեր ունի Երևանում և Շուշիում։


== Պատկերասրահ ==

		
		


== Արտաքին հղումներ ==
Նարեկացի արվեստի միության կայքը
Պրուսի (Կալվադոսի գավառ)

Պրուսի (ֆր.՝ Proussy), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 417 մարդ, բնակչության խտությունը` 32.99 մարդ/կմ²։ Բնակավայրը զբաղեցնում է 12.64 կմ² տարածք։
2017 թվականի հունվարից Լա Շապել Էնժերբոլդ, Լենո, Կոնդե սյուր Նուարո, Սեն Ժերմեն դյու Կրիու, Սեն Պիեռ լա Վիեյ համայնքների հետ միասին հանդիսանում է Կոնդե ան Նորմոնդի համայնքի մաս։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 36 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 245 աշխատունակ (15-64 տարեկան)  բնակիչ, որոնցից ակտիվ էին 183-ը, իսկ ոչ ակտիվները` 62։ Ակտիվության ցուցանիշը կազմում է 74,7 %։ 183 աշխատունակ մարդկանցից աշխատել է 167 անձ (88 տղամարդ և 79 կին)։ Գործազուրկ են եղել 16 անձ (8 տղամարդ և 8 կին)։ 62 անաշխատունակներից 18-ը եղել են աշակերտներ կամ ուսանողներ, 32-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժաննա Էվրար

Ժաննա Էվրար (ֆր.՝ Jane Évrard, իրական անունը՝ Ժաննա Շևալյե, ֆր.՝ Jeanne Chevallier, փետրվարի 5, 1893(1893-02-05), Neuilly-Plaisance - նոյեմբերի 4, 1984(1984-11-04), Փարիզի 16-րդ շրջան, Փարիզ), ֆրանսիացի ջութակահար և դիրիժոր։ 
Համարվում է պատմության մեջ Ֆրանսիայի առաջին կին դիրիժորը։


== Կենսագրություն ==
Ավարտել է Փարիզի կոնսերվատորիան, որտեղ ծանոթացել է ջութակահար Գաստոն Պուլեի հետ։ 1912 թվականին նրանք ամուսնացել են և սկսել են հանդես գալ միասին, մասնավորապես՝ Լուի Հասելմանսի, Ժորժ Ռաբանիի, Պիեռ Մոնտյոյի գլխավորած նվագախմբերում, ինչպես նաև Պուլեի հիմնած Պուլե քառյակում։ 1920-ական թվականների վերջին Պուլեն և Էվրարը բաժանվել են, Էվրարն սկսել է իր անհատական դիրիժորական գործունեությունը։ 1930 թվականին նա Փարիզում ստեղծել է Փարիզի կանանց նվագախումբը, որը ղեկավարել է տասը տարի՝ դառնալով Ֆրանսիայի՝ նվագախումբ ղեկավարող առաջին կին դիրիժորը։ Այդ նվագախմբին իրենց ստեղծագործությունների առաջին կատարումներն են վստահել 20-րդ դարի կեսի նշանակալի կոմպոզիտորներ Մորիս Ռավելը, Արթուր Հոնեգերը, Խոակին Ռոդրիգոն. դրանցից շատ ստեղծագործություններ, ինչպես՝ Ալբեր Ռուսելի «Սիմֆոնիետան» (1934), գրվել են հատուկ կանանց լարային նվագախմբի համար և նվիրվել են Էվրարին։
Մահացել է 1984 թվականի նոյեմբերի 4-ին, Փարիզում, թաղվել է Իվրի-սյուր-Սեն գերեզմանատանը։


== Հիշատակ ==
2002 թվականին Էվրարի անունով Փարիզում կոչվել է 16-րդ թաղամասի հրապարակ (place Jane-Evrard)։


== Ծանոթագրություններ ==


== Արտաքին հղումներ ==
Հիշատակի էջ (ֆր.)
Gaston Poulet Jane Evrard CD NEW (MALIBRAN MUSIC) on Ebay
Burial place of Jane Evrard
Բուչինասկո

Բուչինասկո (իտալերեն՝ Buccinasco), կոմունա Իտալիայի Լոմբարդիա մարզի Միլան գավառում։ Բնակչության թիվը կազմում է 25 922 մարդ, բնակչության խտությունը կազմում է 11, 99 մարդ/կմ²։ Զբաղեցնում է՝ 12 կմ² տարածք։ Հեռախոսի կոդ՝ 20090։ Փոստային ինդեքս՝ 02։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Արաբական երաժշտություն

Արաբական երաժշտությունը ձևավորվել է բուն արաբ․ և նվաճված երկրների երաժշտական մշակույթների միաձուլումից։ Վաղ՝ «բեդվինյան» շրջանին բնորոշ է երաժշտության և բանաստեղծության միասնությունը։ Տեղեկություններ են պահպանվել արաբ․ հին պրոֆեսիոնալ երգիչ–բանաստեղծների (շաիրների), հիդա (քարավանի երգեր), հաբաբ (հեծյալների երգեր) երգային ժանրերի, դուֆֆ (քառակուսի փոքրիկ դափ), միզհար (պրիմիտիվ վին՝ կաշվե դեկայով), ռեբաբ (միալար ջութակի տեսակ) գործիքների մասին։ Ընդարձակելով իրենց տիրապետությունը՝ արաբները յուրացրին ավելի զարգացած տեղական մշակույթների ավանդույթները (ընկալեցին հուն․ երաժշտության տեսության հիմունքները, պարսկական և բյուզանդական մելոդիկայի ազդեցությամբ արաբ․ հնչյունաշարը ընդլայնվեց մինչև երկու օկտավ)։ Արաբական դասական երաժշտության ծաղկումը սկսվում է VII դ. վերջերից։ Այն հիմնվում է յոթնաստիճան լադերի վրա, որոնց մեջ հիմնական հնչյունների շարքում կիրառվում են միջակա ինտերվալներ՝ կոմմաներ (ամբողջ տոնի 1/8-ից պակաս)։ Արաբական երաժշտությանը բնորոշ է ծաղկուն մելիզմատիկան, երգը կատարվում է յուրօրինակ եղանակով՝ լայնորեն կիրառվող գլիսանդոյով (հնչյունից հնչյուն սահելով)։ Դասական երաժշտությունն առավելապես վոկալ է։ Համեմատաբար տարածված է վոկալ–գործիքային անսամբլը՝ երգչի առաջատար դերով։ Օմայանների շրջանի խոշորագույն երգիչներից էին Իբն Մուսաջիհը, Մուսլիմ իբն Մուհրիզը, երգչուհի Ջամիլեն ու նրա աշակերտները, Աբբասյանների օրոք՝ երաժիշտներ Իբրահիմ ալ–Մաուսիլին (742–804) և նրա որդին՝ Բաղդադի դպրոցի հիմնադիր Իսհակ ալ–Մաուսիլին (767–850), ինչպես և Մանսուր Զալզալր։ Միջնադարյան երաժշտության ականավոր տեսաբաններից էին ալՔինդին, որը արաբական երաժշտության համար մշակել ու կիրառել է նեոպլատոնականների «Տիեզերքի հարմոնիաներ»–ը մետաֆիզիկական դոկտրինան, «Երգերի մեծ գրքի» հեղինակ ալ–Իսֆահանին (897–967), Սաֆի–ադ–դին Ուրմավին (մոտ 1230–94), որը ակուստիկայի և հարմոնիկ կապերի մասին գրել է «Էշ–Շարաֆիյյա» տրակտատը՝ միշնադարյան Արևելքի երաժշտագիտական նշանավոր երկը։ Արևելքի երաժշտության մասին կարևոր տեղեկություններ կան «Երաժշտության մասին մեծ տրակտատ»–ի հեղինակներ ալ–Ֆարաբիի, Իրն Սինայի և ուրիշների երկերում։ Միջին դարերում արաբ․ երաժշտությունը ազդել է Իսպանիայի, Պորտուգալիայի երաժշտական արվեստի, եվրոպական մի շարք գործիքների ձևավորման վրա։


== Գրականություն ==
Նալբանդյան Հ., Արաբական աղբյուրները Հայաստանի և հարևան երկրների մասին, Ե., 1965
Սեյյետ Է., Հայաստանը արաբական պատմության մեջ (արաբ.), Բեյրութ, 1972։
Գրիգոր Ղոնջեյան

Գրիգոր Կարպիսի Ղոնջեյան, (մայիսի 1, 1959(1959-05-01), Երևան, Հայկական ԽՍՀ, ԽՍՀՄ - դեկտեմբերի 10, 2009(2009-12-10)), Հայաստանի պետական և քաղաքական գործիչ։


== Կրթություն ==
1980 թ. ավարտել է Երևանի ժողովրդական տնտեսության ինստիտուտի ֆինանսահաշվային ֆակուլտետը։
1990 թ. մասնակցել է Յորքի (Կանադա) համալսարանի ադմինիստրատիվ ֆակուլտետի կողմից ROYAL BANK OF CANADA-ում կազմակերպված դասընթացներին։
2006 թ. մասնակցել է Բրեդֆորդի (Անգլիա) Միջազգային զարգացման կենտրոնի եռամսյա «Պետական կառավարման և տնտեսական ռեֆորմներ» դասընթացին։


== Աշխատանքային գործունեություն ==
1980-1990 թթ. - Երևանի ժողովրդական տնտեսության ինստիտուտի կառավարման և աշխատանքի էկոնոմիկայի ամբիոնի կրտսեր գիտական աշխատող, ասիստենտ, ավագ գիտական աշխատող։
1990-1992 թթ. - «Մասիս» առևտրային բանկի բաժնի պետ, վարչության պետի տեղակալ։
1992-1994 թթ. - «Մենուա» ապահովագրական ընկերության որպես տնօրեն, խորհրդի նախագահ։
1994-2001 թթ. - «Հայագրոբանկ» ՓԲԸ բաժնի պետ, կառավարչության պետ, դեպարտամենտի պետ-բանկի տնօրեն, գլխավոր գործադիր տնօրեն-վարչության նախագահ։
2002-2003 թթ. - «Անելիք» բանկի վարչության նախագահի խորհրդական։
2002-2009 թթ. - Հայ-Ռուսական (Սլավոնական) համալսարանում «Բանկային գործ» առարկայի դասախոս։
2003 թ. մայիսի 25-ին ընտրվել է ՀՀ Ազգային ժողովի 3-րդ գումարման պատգամավոր Միավորված աշխատանքային կուսակցության համամասնական ընտրացուցակով։ ԱԺ ֆինանսավարկային, բյուջետային եւ տնտեսական հարցերի մշտական հանձնաժողովի անդամ։ ՄԱԿ խմբակցության անդամ։
2007 թ. օգոստոսի 1-ին ՀՀ ԿԲ նախագահի հրամանով նշանակվել է ՀՀ կենտրոնական բանկի նախագահի խորհրդական։
2008 թ. հուլիսի 2-ին ՀՀ Նախագահի հրամանագրով նշանակվել է ՀՀ կենտրոնական բանկի խորհրդի անդամ՝ մինչև 2009 թվականի օգոստոսի 31-ը պաշտոնավարման ժամկետով։
2009 թ. օգոստոսի 31-ին ՀՀ Նախագահի հրամանագրով վերանշանակվել է ՀՀ կենտրոնական բանկի խորհրդի անդամ՝ հինգ տարի ժամկետով։
2008-2009 թթ. - «Ֆինանսական համակարգի հաշտարարի գրասենյակ» հիմնադրամի հոգաբարձուների խորհրդի նախագահ։
Եղել է ՀՀ կենտրոնական բանկի լիազոր ներկայացուցիչը Միջկառավարական՝ Հայ-ռուսական, Հայ-ուկրաինական, Հայ-լիբանանյան, Էներգախնայողության հանձնաժողովներում, Հայաստանում գյուղական տարածքների տնտեսական զարգացման հիմնադրամում։Ամուսնացած էր, ուներ երեք երեխա։


== Ծանոթագրություններ ==
Գալինա Բեդա

Գալինա Իվանովնա Բեդա (ռուս.՝ Галина Ивановна Беда, հունիսի 14, 1946(1946-06-14)), խորհրդային և ռուս նկարիչ-մուլտիպլիկատոր, բեմադրող նկարիչ, ռեժիսոր։


== Կենսագրություն ==
Գալինա Բեդան ծնվել է 1946 թվականի հունիսի 14-ին։ 1965 թվականին ավարտել է Սուրիկովի անվան ինստիտուտին կից ՄԱԳԼ-ը։
1972 թվականին ավարտել է ՎԳԻԿ-ի գեղարվեստական ֆակուլտետը (Ալեքսանդրա Սազոնովայի արվեստանոց) և տեղափոխվել «էկրան» ստեղծագործական միավորում՝ «Մուլտտելեֆիլմ» մուլտիպլիկացիայի բաժանմունք։ Որպես բեմադրող նկարիչ՝ Գալինա Բեդան համագործակցել է հիմնականում ռեժիսորներ Մարիաննա Նովոգրուդսկայայի, Մայա Բուզինովայի և Իոսիֆ Դոուկշայի հետ։ Մինչև 1988 թվականն այնտեղ աշխատել է որպես բեմադրող նկարիչ, իսկ 1993 թվականից՝ որպես ռեժիսոր։
1994 թվականին Գալինա Բեդան հեռացել է ստուդիայից (մուլտիպլիկացիայի բաժինը լուծարվել է)՝ տեղափոխվելով «Քրիսթմաս Ֆիլմզ» ստուդիա, և 2000-ական թվականներին աշխատել այնտեղ։
Արդեն 2003 թվականին դարձել է «Անիմոս» կինովիդեոստուդիայի ռեժիսոր։ 2004 թվականին նկարահանել է «Երկու եղբայրների ամանորյա արկածը» (ռուս.՝ «Новогоднее приключение двух братьев») մուլտֆիլմը։ Աշխատել է տիկնիկային անիմացիայի և ձայնագրման տեխնիկայում։ Մասնակցել է ցուցահանդեսների։


== Ֆիլմագրություն ==


=== Ռեժիսոր ===
1991 – «Երաշտահավ, կրակ և պուրակ»
1997 - «Ասա Յուպիտեր»
1997 – «Ռուֆ»
1999 - «Եղեգի ձողիկ»
2004 – «Երկու եղբայրների ամանորյա արկածը»
2006 -  «Կատու Մուռլիկի ամանորյա ֆանտազիան»


=== Սցենարիստ ===
1997 - «Ասա Յուպիտեր»
2004 – «Երկու եղբայրների ամանորյա արկածը»
2006 -  «Կատու Մուռլիկի ամանորյա ֆանտազիան»


=== Բեմադրող նկարիչ ===
1973 – «Զմրուխտե քաղաքի հրաշագործը»
1974 – «Բարև, մորաքույր Աղվես»
1975 – «Այ թե ինչ ցրվածն է»
1976 – «Լյամզի-Տիրի-Բոնդի, չար կախարդ»
1977 – «Լաթիկըև Ամպը»
1980 – «Կոճակներ և մարդիկ», «Ինչո՞ւ փղերը»
1982 – «Կատվի տունը»
1983 – «Կարապներ»
1984 – «Ուզում եմ Լուսինը»
1985 – «Երկնագույն նետ»
1986 – «Ճագարի բնակարանամուտը»
1987 – «Սպիտակ ձկնկուլ»
1988 – «Տնային ոգին  տնային տնտեսուհին»
1991 – «Երաշտահավ, կրակ և պուրակ»
1997 – «Ասա Յուպիտեր»


=== Նկարիչ ===
1981 – «Դե, սպասիր» (թողարկում 2-3)
1997 – «Ռուֆ»
1999 – «Եղեգի ձողիկ»


== Ծանոթագրություններ ==
Ժասմեն Ասրյան

Ժասմեն Հովհաննեսի Ասրյան (հուլիսի 28, 1949(1949-07-28), Վանք, Մարտակերտի շրջան, ԼՂԻՄ, Ադրբեջանական ԽՍՀ, ԽՍՀՄ), հայ դերասանուհի, հասարակական-քաղաքական գործիչ։


== Կենսագրություն ==
1972 թվականին ավարտել է Երևանի պետական գեղարվեստա-թատերական ինստիտուտը։ 1975 - 1980 թվականներին աշխատել է ՀԽՍՀ հեռուստառադիոպետկոմի հեռուստատեսային թատրոնում, կանանց, ապա կամերային երգչախմբերում, 1980 թվականից՝ Երևանի Հակոբ Պարոնյանի անվան պետական երաժշտական կոմեդիայի թատրոնում։


== Դերեր ==
Գանկա՝ «Մարդկային գազանանոց»

Մայր՝ «Սիզիպոսի քարը»
Ադելաիդա` «Տաքսի-տաքսի»
Նազլու՝ «Գաղտնիքը»
Տատիկ`«Շրջազգեստով գեներալներ»
Նազենի՝ «Վերք Հայաստանի»
Զառա՝ «Իմ զոքանչը»
Մանուշ՝ «Սուրի և Սամի արկածները»
Սյուզոն՝ «Ութ սիրագորով կանայք»
Վարդուհի՝ «Արևը ձեզ հետ»
Էժենի՝ «Կասկածը կնոջ սրտում»
Ուրանիա՝ «Հիմարից հիմարը»
Բուժքույր՝ «Ախ, ներվեր, ներվեր»
Քլեա՝  <<Եզովպոս կամ Աղվեսն ու խաղողը>>
Սոնա` «Ուշ լինի,նուշ լինի»
Տիկին` «Դու էիր պակաս»


== Հասարակական-քաղաքական գործունեություն ==
1990 թվականին հիմնադրել է «Հայրենիք» կուսակցությունը, 1991 թվականին ընտրվել է կուսակցության նախագահ։ Պատերազմից հետո շարունակել է զբաղվել արվեստով, հասարակական-քաղաքական գործունեությամբ, բարեգործական աշխատանքներով։ Զբաղվում է նաև գրական գործունեությամբ, ուսումնասիրում է Հայոց պատմություն։ Հեղինակել է «Առան-Արցախի տերերի ու նրանց ժառանգների մասին» գիրքը, Գանձասարի հիմնադրման և Հասան Ջալալի Արցախի թագավոր հռչակվելու 790-ամյակին նվիրված «Պատմամշակութային օրացույցը», «Խաղաղասեր Առանշահիկները Հայոց վարչա-քաղաքական և մշակութային պատմության մեջ» աշխատությունը։ Ղեկավարում է իր հիմնադրած «Հասան-Ջալալյաններ» Երկրի զարգացման, մշակութային, բարեգործական հիմնադրամը։ 1992 թվականին նրա աջակցությամբ հիմնադրվել է գերմանական համայնքը և բացվել Հայաստանում ապրող գերմանացի արվեստի գործիչների ստեղծագործական նմուշների ցուցահանդեսը։


== Ծանոթագրություններ ==
Իլովայսկ

Իլովայսկ (ուկրաիներեն՝ Ілова́йськ), քաղաք Ուկրաինայի Դոնեցկի մարզի Խարցիզսկի քաղաքային խորհուրդում, շրջանային նշանակության քաղաք։ Հիմնադրվել է 1869 թվականին։
2011 թվականի տվյալներով Իլովայսկ քաղաքում բնակվում էր 16 143 մարդ։ Բնակավայրը զբաղեցնում է 10,8 կմ² տարածք։ Բնակչության խտությունը կազմում էր 1632 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ամանորն Ուկրաինայում

Ամանորն Ուկրաինայում, երկրի պետական տոներից մեկն է։ Այն նշվում է ամեն տարի հունվարի մեկին։ Տոները սկսվում են դեկտեմբերի 31-ի գիշերը և շարունակվում են մինչև հունվարի 1-ը ըստ գրիգորյան տոմարի: Վերջին հարյուրամյակում այս ավանդույթը փոփոխությունների չի ենթարկվել։


== Պատմություն ==
Ուկրաինական հողերը, որոնք մտել են Լիտվական մեծ իշխանության, իսկ ավելի ուշ Ռեչ Պոսպոլիտայի կազմի մեջ, 1362 թվականից Նոր տարվա սկիզբ համարվել է հունվարի 1-ը, իսկ թվականությունը՝ «Քրիստոսի ծնունդից սկսած»։ Այս համակարգը հանդիպում է այդ ժամանակների գրավոր հիշատակարաններում։ Ռուսական կայսրության կազմի մեջ եղած շրջանում հունվարի 1-ը որպես Նոր տարի նշելու տոն հաստատել է Պետրոս I-ը: Այդ օրենքը տարածում գտավ նաև Փոքր Ռուսիայի մեծ տարածքներում (ժամանակակից Ուկրաինա) 1700 թվականից։ XVIII-XIX դարերում Ամանորի նախատոնակը փոքրռուսիական հողերում կոչվում էր «շռայլ երեկո»։

Այդ ժամանակ երեխաները գնում էին տնետուն, իրենց հետ վերցնելով մեծ ծղոտե տիկնիկ։ Շնորհավորում էին տանտերերին, ինչպես նաև երգում ծիսական ինքնատիպ երգեր՝ «շչեդռովկաներ» կամ «կոլյադաներ»։ Դրան տանտերերը պատասխանում էին երեխաներին և հյուրերին նվերներ տալով, որն իրենից ներկայացնում էր խմորից կենդանակերպ ու թռչնակերպ թխվածքներ։ Այս ժամանակաշրջանում ուկրաինական պատմության մեջ ամենակարևոր տոնը մնում էր բոլոր ուղղափառների, այդ թվում և Ռուսական կայսրության՝ Սուրբ ծնունդը։ XIX դարում արևելյան սլավոնների ֆոլկլյորում Ձմեռ պապի կերպարի հետ հանդես եկավ նաև Ձյունանուշը։


== Խորհրդային շրջան ==
1930—1947 թվականներին Նոր տարին ԽՍՀՄ-ում, ինչպես նաև Խորհրդային Ուկրաինայում փաստացիորեն պետական տոների ցուցակի մեջ մտած չէր։ Խորհրդային գաղափարախոսության տարածմանը զուգընթաց Սուրբ ծնունդը հետին պլան մղվեց և առաջնությունը տրվեց միայն Նոր տարուն։ Ժամանակակից Ուկրաինայի ամանորի տոնակատարությունները իրենց այսօրվա տեսքը ստացել են հենց այդ ժամանակաշրջանում։ Ինչպես Ուկրաինայում, այնպես էլ Մերձբալթյան երկրներում գոյություն ունեն Ամանորը նշելու ուրույն եղանակներ։


== Իմաստավորում և աշխարհագրական տարածում ==
Վերջին շրջանում իրականացված վիճակագրական հարցումների արդյունքում ուկրաինացիների 65 % Ամանորը համարում են իմաստալից տոներից։ Սակայն տոնի նշանակությունը նույնը չէ ուկրաինական էթնոլեզվական տարբեր խմբերում։ Ռուսախոս բնակչության տարածման շրջանում, որը երկրի հյուսիսարևելյան շրջանն է, տոնը համարվում է ամենակարևորը ըստ հարցվածների 78 %-ի։ Իսկ երկրի արևմտյան շրջաններում՝ ուկրաինախոս տարածքներում գլխավոր տոնը համարվում է Սուրբ ծնունդը (72 %)։


== Ծանոթագրություններ ==
Ocean (երգ)

«Ocean», հոլանդացի դիջեյ և երաժշտական պրոդյուսեր Մարտին Գարիքսի և ամերիկացի երգիչ Քալիդի երգը, որ թողարկվել է 2018 թվականի հունիսի 15-ին STMPD RCRDS լեյբլում։


== Պատմություն ==
2017 թվականի հոկտեմբերին Մարտին Գարիքսի երկրպագուն հարցրել է Քալիդի հետ նրա համագործակցության մասին Թվիթերում։ Դրան ի պատասխան Քալիդը մեջբերել է Մարտինի ասածը, և նա ասել է. «Արի անենք դա»։ Այն մասին, որ Քալիդը ստուդիայում աշխատել է Մարտին Գարիքսի հետ միասին, վերջինս առաջին անգամ պատմել է «Billboard Music Awards»-ին տված հարցազրույցի ժամանակ՝ 2018 թվականի ապրիլի 17-ին։ Ավելի ուշ Մարտին Գարիքսը պատմել է մանրամասները Kenh14 News լրատվական պորտալին. 


== Երգացանկ ==


=== Ռեմիքսներ ===
«Ocean» (Martin Garrix & Cesqeuax Remix) — 3:41
«Ocean» (Cazztek Remix) — 4:55
«Ocean» (Todd Helder Remix) — 2:19
«Ocean» (Silque Remix) — 3:37
«Ocean» (DubVision Remix) — 5:37
«Ocean» (Goja Remix) — 3:34
«Ocean» (Bart B More Remix) — 3:04
«Ocean» (Banx & Ranx Remix) — 3:35
«Ocean» (VAN DUO Remix) — 3:54
«Ocean» (Syn Cole Remix) — 3:21
«Ocean» (MYRNE Remix) — 3:42
«Ocean» (Don Diablo Remix) — 3:21
«Ocean» (David Guetta Remix) — 3:16


== Արձագանքներ ==
Billboard-ից Քեթ Բեյնը նշել է, որ «երգը հիանալիորեն համապատասխանում է Քալիդի սրտագին ձայնածավալին»։
«Your EDM» երաժշտական պորտալից Մեթյու Մեդոուն «Ocean» երգը նկարագրել է որպես «ամենանուրբը Գարիքսի բոլոր երգերի մեջ, որը մենք երբևէ լսել ենք»։ Նա նշել է, որ երգը հնչում է ավելի շատ Քալիդի ոճով, քան նրա սեփական։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Սիմ-Սի՛մ, բացվի՛ր

«ՍԻմ-Սիմ, բացվիր», կախարդական բառերը, որ «Ալի բաբան և քառասուն ավազակները» հեքիաթի հերոսն արտասանում է գանձերով լեցուն քարանձավը մտնելու համար։ Իսկ այնտեղից դուրս գալու համար պետք է արտասանել. «ՍԻմ-սիմ, փակվիր»։
Իր ֆրանսիական բնօրինակում այդ բառերը հնչում են հետևյալ կերպ.Sésame, ouvre-toi, այսինքն. «Սեզամ, բացվիր»:. Սեզամը Արևելյան Եվրոպայի երկրներում սեզամ ընդունված է անվանել քնջութին։ Ըստ հեքիաթի Ալի-Բաբայի եղբայրը քարանձավից դուրս գալու ժամանակ մոռանում է այդ բառը և սկսում է խառնել բոլոր սերմերի անունները և դրա համար էլ չի կարողանում այնտեղից դուրս գալ։
Ստիտ Տոմսոնը գրում է, որ այս խոսքերը աշխարհի բոլոր ժողովուրդների հեքիաթի D1552.2 դրդապատճառի տարածված լուսաբանումը, այն է խորհրդային բառերը հնարավորություն են ընձեռնում ներս մտնել։.
Ռուսական թարգմանության տարբերակում, սեզամի փոխարեն օգտագործված է արաբերեն սիմ-սիմ բառը, որը նույն քնջութն է նշանակում։ Կա տարբերակ, որ հեքիաթի հեղինակը ցանկացել է նմանեցնել սերմերով լի արկղերի ընկնելու ձայնի հետ։.
Չի բացառվում նաև այն, որ քնջութի անվան հետ նմանությունը շատ պատահական է ստացվել, իսկ կախարդական բառերը ծագել է šem-šamáįmառեղծվածային ֆորմուլաից կամ էլ եբրայերենով աստծո անունով (šemšem)։


== Ծանոթագրություններ ==
Կատայկա (Տյուլյանի վտակ)

Անվան այլ կիրառումների համար տե՛ս՝ Կատայկա (այլ կիրառումներ)Կատայկա (ռուս.՝ Катайка), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Տյուլյան գետի աջ ափին՝ 17 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010201312111100024878
Հիդրոլոգիական ուսումնասիրությունների կոդը - 111102487
Ավազանի կոդը - 10.01.02.013
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նիժնյայա Յատվա

Նիժնյայա Յատվա (ռուս.՝ Нижняя Ятва, բաշկիրերեն՝ Түбәнге Биҡҡужа), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 95 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուրգեն Տեր-Սարգսյան

Գուրգեն Տեր-Սարգսյան (1910, Թեհրան, Իրան), հայ գեղանկարիչ։


== Կենսագրություն ==
Նախնական կրթությունն ստացել է Թեհրանի «Դավիթյան» դպրոցում և քոլեջում՝ նկարչություն սովորելով Մ. Ղարաբեկյանի, Ռասամ Առջանդու մոտ։ 1924 թվականին Փարիզում կատարելագործվել է նկարիչ Արշակ Թոթվանքյանի և Վարդան Մոխոյանի մոտ։ Ցուցադրվել է Փարիզի ցուցահանդեսներում։ Հիմնականում ծովանկարիչ է։ Նրա գործերից են՝ «Բեթհովեն», «Ռոդեն», «Խաչված Քրիստոսը», բազմաթիվ ծովանկարներ։


== Մատենագրություն ==
Նոր նկարիչ մը, Գուրգեն Տեր-Սարգսյան. «Ժողովուրդ», 1945, 5 հուլիսի։


== Ծանոթագրություններ ==
(7575) Կիմուրասեջի

(7575) Կիմուրասեջի (անգլ.՝ Kimuraseiji), աստերոիդ աստերոիդների հիմնական գոտում։ Հայտնաբերվել է 1989 թվականի դեկտեմբերի 22-ին Յոշիո Կուշիդայի և Օսամու Մուրամացուի կողմից Յացուգատակեյում։
Միջին հեռավորությունը Արեգակից կազմում է 2,265947 ա. մ., առավելագույնը մոտենում է 1,9024 ա. մ. հեռավորության վրա և հեռանում 2,6295 ա. մ.։ Արեգակի շուրջ մեկ ամբողջական պտույտ է կատարում 1245,87 երկրային օրվա ընթացքում, իր ուղեծրով շարժվելով միջինում 0,288954 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7575) Կիմուրասեջի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միտրոֆան Գրեկովի տուն-թանգարան

Միտրոֆան Գրեկովի տուն-թանգարան (ռուս.՝ Дом-музей М. Б. Грекова), տուն-թանգարան, որտեղ շուրջ 14 տարի ապրել է նկարիչ Մ. Բ. Գրեկովը (Միտրոֆան Պավլովիչ Մարտիշչենկո), Նովոչերկասկի Դոնի կազակության պատմության թանգարանի մասնաճյուղը։ Թանգարանը Ռուսաստանի մշակութային ժառանգության դաշնային օբյեկտ է։
Թանգարանի հասցեն՝ ՌԴ, Ռոստովի մարզ, ք. Նովոչերկասկ, Գրեկովի փողոց, 124


== Պատմություն և նկարագրություն ==
Միտրոֆան Բորիսովիչ Գրեկովի (1882-1934) կյանքն ու ստեղծագործական գործունեությունը մեծ մասամբ անցել է Նովոչերկասկ քաղաքում։ Նկարիչն այստեղ ապրել է շուրջ տասնչորս տարի։ Այդ ժամանակ նա ստեղծել է 92 կտավ, ներառյալ այնպիսի կտավներ, ինչպիսին են «Բուդյոննու մոտ՝ ջոկատ» (1923 թվական), «Տաչանկա» (1925 թվական), «Հեծելազորային գրոհ» (1927 թվական), «Մարտ Եգորլիկ ստանիցայի մոտ» (1927-1928 թվականներ), խորհրդային առաջին տրամանկարը՝ «Ռոստովի գրավումը»։ Նկարիչն այստեղ ապրել է 1918 թվականի հունիսից մինչև 1931 թվականը։ Այդ ընթացքում նա ծառայել է զորամասերում 4 տարի 3 ամիս, իսկ մնացած ժամանակահատվածում նկարել է։

Նկարիչ Միտրոֆան Պավլովիչ Մարտիշչենկոն, որը ստեղծագործում էր Մ. Բ. Գրեկով կեղծանունով, ծնվել է 1882 թվականի հունիսի 3-ին Շարպաևկա խուտորում։ Նկարչություն սովորել է Օդեսայի գեղարվեստի ուսումնարանում, Սանկտ Պետերբուրգի գեղարվեստի ակադեմիայում։ Դարձել է խորհրդային մարտանկարի ժանրի և խորհրդային համայնապատկերային արվեստի հիմնադիրը։ Նրա հիշատակի տուն-թանգարանը բացվել է Նովոչերկասկ քաղաքում 1957 թվականին, նկարչի մահից հետո 23 տարի անց։ Տանը պահպանվել է այն մթնոլորտը, որում նա ապրել է, նրա իրական նկարները, կահույքը և այլն։ Հուշահամալիրի կազմում են այն տունը, որտեղ նա ապրել է, բակի տնակը, գյուղատնտեսական շինություններով և ծաղկանոցով փոքր մրգատու այգին։ Տանը պահվում են նրա նկարները, էսքիզները, էտյուդները, նկարչի անձնական իրերը։
Նկարչի արվեստանոցում պահվում են նրա պատկերակալը աթոռակով, բազմոցը, մետաղական բազկաթոռը, էտյուդային պարագաները, պահարանը։ Լուսամուտագոգին ամրացված է ներկերով և էտյուդներով լայն տախտակ։ Արվեստանոցի պատերին նրա կտավներն են, էտյուդները, էսքիզները։ Գրեկովի տուն-թանգարանի ցուցադրությում կա «Մարտանկարիչներ` Մ. Բ. Գրեկովի ստեղծագործական ավանդույթների շարունակողներ» բաժինը. 1934 թվականից Ռուսաստանում գործում է Գրեկովի անվան մարտանկարիչների ստուդիա։
Տուն-թանգարանի ներքին բակում տեղադրված է Միտրոֆան Գրեկովի կիսանդրին։
Տուն-թանգարանի առաջին տնօրենն է եղել նկարչի զարմուհին` Ելենա Գրեկովան, որը մեծ ներդրում է ունեցել տուն-թանգարանի ստեղծման գործում։


== Ծանոթագրություններ ==


== Հղումներ ==
Музей Митрофана Борисовича Грекова в Новочеркасске
Мемориальный дом-музей художника-баталиста М.Б. Грекова. Archived 2017-01-23 at the Wayback Machine.
Музей М. Б. Грекова
Revolution Radio

Revolution Radio, ամերիկյան Green Day ռոք խմբի տասներկուերորդ ստուդիական ալբոմը, որը թողարկվել է 2016 թվականի հոկտեմբերի 7-ին Reprise Records լեյբլում։ Սա խմբի առաջին ալբոմն է 2009 թվականից ի վեր 21st Century Breakdown ալբոմից հետո, որը ձայնագրվել է որպես տրիո, Ջեյսոն Ուայթի հետ, որը Green Day-ի լիիրավ անդամ է դարձել 2012 թվականին։


== Երգացանկ ==


== Անձնակազմ ==
Green Day

Բիլլի Ջո Արմսթրոնգ - վոկալ, կիթառ, դաշնամուր
Մայք Դորնթ - բաս կիթառ, բեք վոկալ, պրոդյուսր
Թրե Քուլ - հարվածային գործիքներ, պրոդյուսեր


== Հիթշքերթներ ==


== Հավաստագրումներ ==


== Ծանոթագրություններ ==
Տագանրոգ (օդերևութաբանական կայան)

«Տագանրոգ» օդերևութաբանական կայան (ռուս.՝ Метеостанция «Таганрог»), օդերևութաբանական դիտարկումներ անցկացնելու համար ստեղծված հաստատություն ՌԴ Ռոստովի մարզի Տագանրոգ քաղաքում։ Ժամանակակից հասցեն՝ Շևչենկոյի փողոց, 143։


== Պատմություն ==
1815 թվականի մայիսին Տագանրոգում բացվեց Մերձազովիեում առաջին հիդրոօդերևութաբանական կայանը։ Դա հնարավոր էր դարձել քաղաքի՝ որպես խոշոր նավահանգիստ զարգանալու շնորհիվ։ Կայանն աշխատում էր Տագանրոգի արական գիմնազիային կից մինչև 1833 թվականը։ Հետազոտությունների ընթացքում ստացվող տվյալները հրապարակվում էին տեղական բաց աղբյուրներում։ Այսպես, «Տագանրոգի քաղաքապետության հուշամատյանում» հիշատակվում են 1865 թվականի օդի միջին և առավելագույն ջերմաստիճանները։
1870-ական թվականներին «Տագանրոգ» օդերևութաբանական կայանը գտնվում էր արդեն Ֆլագմանսկի զառիվայրում։ 1880 թվականին այն տեղափոխվեց փարոսի բակ այն բանից հետո, երբ կառուցվեց փարոսը։ Այնտեղ կայանը գործեց մոտ մեկ դար։ Ժամանակի ընթացքում հաստատությունը կատարելագործեց իր սարքավորումները և դիտարկումների արդյունքները փոխանցելու եղանակները։ Սկզբում հաստատությունն ուներ պարզունակ միջոցներ։ Հավաքված տեղեկությունը նախ հաղորդվում էր նավահանգստի գրասենյակ, ապա հատուկ ազդանշանային դրոշակների օգնությամբ տեղեկությունը հաղորդվում էր խարսխակայանում կանգնած նավերին։ Երբ ստեղծվեց հեռագրական ապարատը, տեղեկատվական ամփոփագրերը սկսեցին ստանալ մոտակա նավահանգիստները։ Եղանակի մասին տեղեկացրել են օրական ութ անգամ, ծովի մասին՝ երեք անգամ։ Պահպանվել են դիտարկումների գրքեր, որոնցում երևում է, որ դիտարկման արդյունքները գրվել են գեղագրական ձեռագրով, գրանցվել են տեղեկություններ տեղումների քանակի, ծովի մակերեսի և օդի ջերմաստիճանի մասին։ XX դարի սկզբին կայանի կարիքների համար սկսեցին օգտագործել ռադիոն։ Հիմնարկության աշխատանքը դադարեցվել է 1917 թվականի դեկտեմբերին՝ Հոկտեմբերյան հեղափոխությունից հետո և 1921 թվականի դեկտեմբերին՝ Քաղաքացիական պատերազմի ժամանակ։
Տագանրոգի օդերևութաբանական կայանը աշխատանքը դադարեցրել է քաղաքի օկուպացման ընթացքում՝ 1941 թվականի հոկտեմբերից մինչև 1943 թվականի օգոստոս։ 1970-ական թվականներին կայանը տեղափոխվել է Շևչենկոյի փողոց, 143, որտեղ գտնվում է նաև XXI դարում։ Այն զբաղեցնում է 26 x 26 մետր չափսերի տարածք։ Այնտեղ դիտարկումներն անցկացվում են խոնավաջերմաչափային խցիկների, քամու ցուցիչների և «խելացի սարքերի» օգնությամբ։ Կայանն իրականացնում է ափամերձ ծովային, ճառագայթաչափական դիտարկումներ, ինչպես նաև իրականացվում է շրջակա միջավայրի ֆոնային աղտոտման դիտարկում։ Ստացված արդյունքները փոխանցվում են հիդրոօդերևութաբանական կայան և հիդրոօդերևութաբանական վարչություն։ Կայանի աշխատակազմում 8 հոգի է։
2015 թվականի դրությամբ Տագանրոգի կայանի մասնագետները ուսումնասիրում են ծովի ռեժիմը ափամերձ գոտում, զբաղված են օդի աղտոտվածության դիտարկմամբ։ Հետազոտությունների համար օգտագործվում են հեռագործ եղանակներ։ Տագանրոգի օդերևութաբանական կայանից ստացվող տեղեկությունն օգտագործվում է ամբողջ Ռոստովի մարզի տարածքում կանխատեսումները կազմելիս։ 2015 թվականին հաստատությունը նշել է հիմնադրման 200-ամյակը։


== Ծանոթագրություններ ==
ՄԱԿ-ի կամավորներ

ՄԱԿ-ի կամավորներ (ՄԱԿԿ) (անգլ.՝ United Nations Volunteers, UNV) Միավորված ազգերի կազմակերպության համակարգի կամավորական ծրագիր, որը խրախուսում է խաղաղություն, մարդասիրական օգնություն ու զարգացմանն ուղղված նախաձեռնություններ ավելի քան 130 երկրներում։ Հիմնադրվել է Բոննում, Գերմանիա։
Կամավորությունը մարդկանց զարգացման մարտահրավերներին ներգրավելու հզոր միջոց է, և դա կարող է փոխակերպել զարգացման տեմպն ու բնույթը։ Կամավորությունը ձեռնտու է ինչպես հասարակությանը, այնպես էլ կամավոր անհատներին՝ իրենց մեջ վստահությունը, համերաշխությունը և քաղաքացիների միջև երկուստեքությունը ամրապնդելու համար։ Այն նաև նպատակաուղղված է մասնակցության համար հնարավորություններ ստեղծելուն։
Ծրագիրը հիմնադրվել է 1970 թվականին Ընդհանուր վեհաժողովի կողմից՝ նախնական մանդատով՝ Միավորված ազգերի կազմակերպության համակարգի համար որակյալ և մոտիվացված կամավորներ տրամադրելու համար, ինչպես նաև գործնական երկրներում խաղաղության և զարգացում ապահովելու համար։ Այն ղեկավարում է ՄԱԿ-ի զարգացման ծրագրի կողմից և հաշվետու է ՄԱԶԾ-ին, ՄԱԿ-ի բնակչության հիմնադրամի (ՄԱԲՆ) գործադիր խորհրդին և իր աշխատանքներն իրականացնում է ՄԱԶԾ-ի գրասենյակների միջոցով։
Մոտ հինգ տասնամյակների ընթացքում ՄԱԿԿ-ի մանդատի մասշտաբները ընդլայնվել են, ինչը պայմանավորված է անընդհատ փոփոխվող գլոբալ միջավայրի և կամավորության արժեքի ավելի լայն ճանաչմամբ։


== Պատմություն ==
1962 թվականին ԱՄՆ-ի Խաղաղության կորպուսը Պուերտո Ռիկոյում միջազգային համաժողով է գումարում, որտեղ առաջ է քաշվել միջազգային կամավորների դերը երկրների զարգացման գործում։ Արդյունքում Խաղաղության կորխուսի միջազգային քարտուղարությունը (ավելի ուշ՝ Կամավորական ծառայության միջազգային քարտուղարությունը (ISVS)) ստեղծեց մի գլոբալ կազմակերպություն, որը նպատակաուղղված էր ամբողջ աշխարհի համար կամավորական ծառայությունների զարգացմանը։ «ՄԱԿ-ի կամավորների» նախաձեռնությունը առաջարկվել էր 1968 թվականի հունիսի 13-ին Հարվարդի համալսարանում Մոհամմադ Ռեզա Փահլավիի կողմից, և ՄԱԿԿ-ը հիմնադրվեց 1970 թվականին Ընդհանուր վեհաժողովի ժամանակ։ Կամավորական ծառայության միջազգային քարտուղարությունը (ISVS) հսկայական ներդրում է ունեցել ՄԱԿԿ-ի ստեղծման գործում, և այն լուծարվել է 1976 թվականին։


== Կամավորություն ==
Ծրագիրը համախմբում է ավելի քան 7500 կամավորների՝ աջակցելու համայնքի զարգացման նախագծերին, մարդասիրական օգնության աշխատանքներին, փախստականների պաշտպանությանը, մարդու իրավունքների և ժողովրդավարության տարածմանը։ Ծրագրի կամավորների մոտ 80 տոկոսը գալիս է զարգացող երկրներից, և ավելի քան 30 տոկոսը կամավորական գործունեություն է ծավալում սեփական երկրում։
Ծրագիրը ֆինանսավորվում է ՄԱԶԾ-ի, ՄԱԿ-ի գործընկեր գործակալությունների և ՄԱԿԿ Հատուկ կամավորների հիմնադրամի կատարած նվիրատվության միջոցով։


== Ծանոթագրություններ ==


== Արտաքին հղումներ ==
http://www.unv.org  ՄԱԿ-ի կամավորներ. պաշտոնական կայք
Online Volunteering Service Archived 2008-10-28 at the Wayback Machine.
Volunteer Action Counts
World Volunteer Web
Ռուսական կայսրության օրենքների լրիվ ժողովածու

Ռուսական կայսրության օրենքների լրիվ ժողովածու, օրենսդրական ակտերի ժամանակագրական ժողովածու։ Ընդգրկել է ռուս, ցարի հաստատած բոլոր տեսակի ակտերը՝ բացառությամբ եկեղեցական կառավարման, արքունական տանն ու պալատական
գերատեսչությանը վերաբերող ակտերի։ Առաջին հրատարակությունը ընդգրկել է 1649-1825 թվականների օրենսդրական գործող և չգործող ավելի քան 30 հազար ակտ առաջին 40 հատորը՝ օրենսդրական ակտերը, 41-ը՝ ժամանակագրական ցուցիչը, 42-ը՝ այբբենական-առարկայական ցուցիչը, 43-44-ը՝ զինվորական, ռազմածովային և քաղաքացիական աստիճանների հաստիքները, 45-ը՝ տարիֆները։ Քառահատոր «առդիրները» ընդհանուր թվի մեջ չեն մտել։ Թեև կոչվում է լրիվ, սակայն ակտերի մի մասը, քաղաքական նկատառումներով ժողովածուից դուրս է մնացել։ Երկրորդ հրատարակությունը ընդգրկել է 1825—1881 թվականների շուրջ 60 հազար, երրորդ հրատարակությունը 1881-1913 թվականների շուրջ 40 հազար օրենսդրական ակտ։ ժողովածուի ստեղծման նպատակը ճորտատիրական կարգերի ճգնաժամի և բուրժուական հարաբերություններին զարգացման պայմաններում հասարակական և պետական կարգի ամրապնդումն էր։